title: Kommissionens gennemførelsesforordning (EU) 2020/1003 af 9. juli 2020 om fornyelse af godkendelsen af aktivstoffet Phlebiopsis gigantea stamme VRA 1835, VRA 1984 og FOC PG 410.3 som lavrisikoaktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst)

text:
                  10.7.2020

                  DA

                  Den Europæiske Unions Tidende

                  L 221/127

         KOMMISSIONENS GENNEMFØRELSESFORORDNING (EU) 2020/1003
         af 9. juli 2020
         om fornyelse af godkendelsen af aktivstoffet Phlebiopsis gigantea stamme VRA 1835, VRA 1984 og FOC PG 410.3 som lavrisikoaktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og
         ud fra følgende betragtninger:

                     (1)

                     Kommissionens direktiv 2008/113/EF (2) medtog Phlebiopsis gigantea stamme VRA 1835, VRA 1984 og FOC PG 410.3 som aktivstoffer i bilag I til Rådets direktiv 91/414/EØF (3).

                     (2)

                     Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

                     (3)

                     Godkendelsen af aktivstofferne Phlebiopsis gigantea stamme VRA 1835, VRA 1984 og FOC PG 410.3, jf. del A i bilaget til gennemførelsesforordning (EU) nr. 540/2011, udløber den 30. april 2021.

                     (4)

                     Der blev i overensstemmelse med artikel 1 i Kommissionens gennemførelsesforordning (EU) nr. 844/2012 (5) indgivet en ansøgning om fornyelse af godkendelsen af aktivstofferne Phlebiopsis gigantea stamme VRA 1835, VRA 1984 og FOC PG 410.3 inden for den tidsfrist, der er fastsat i nævnte artikel.

                     (5)

                     Ansøgeren fremlagde de supplerende dossierer, som kræves i henhold til artikel 6 i gennemførelsesforordning (EU) nr. 844/2012. Den rapporterende medlemsstat fandt, at ansøgningen var fuldstændig.

                     (6)

                     Den rapporterende medlemsstat udarbejdede en vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (»autoriteten«) og Kommissionen den 28. september 2018.

                     (7)

                     Autoriteten gjorde det supplerende resumé af dossieret tilgængeligt for offentligheden. Autoriteten fremsendte ligeledes vurderingsrapporten vedrørende fornyelse til ansøgerne og medlemsstaterne, således at de kunne fremsætte bemærkninger hertil, og iværksatte en offentlig høring om den. Autoriteten videresendte de modtagne bemærkninger til Kommissionen.

                     (8)

                     Den 18. september 2019 meddelte autoriteten Kommissionen sin konklusion (6) om, hvorvidt Phlebiopsis gigantea stamme VRA 1835, VRA 1984 og FOC PG 410.3 kan forventes at opfylde godkendelseskriterierne i artikel 4 i forordning (EF) nr. 1107/2009. Kommissionen fremlagde en indledende vurderingsrapport vedrørende fornyelse og udkastet til forordning om Phlebiopsis gigantea stamme VRA 1835, VRA 1984 og FOC PG 410.3 for Den Stående Komité for Planter, Dyr, Fødevarer og Foder i marts 2020.

                     (9)

                     Kommissionen opfordrede ansøgeren til at fremsætte sine bemærkninger til autoritetens konklusion og, i henhold til artikel 14, stk. 1, tredje afsnit, i gennemførelsesforordning (EU) nr. 844/2012, til bemærkninger til rapporten vedrørende fornyelse. Ansøgeren fremsatte sine bemærkninger, som er blevet nøje gennemgået.

                     (10)

                     Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder aktivstofferne Phlebiopsis gigantea stamme VRA 1835, VRA 1984 eller FOC PG 410.3, fastslået, at godkendelseskriterierne i artikel 4 i forordning (EF) nr. 1107/2009 er opfyldt.

                     (11)

                     Risikovurderingen for fornyelse af godkendelsen af aktivstofferne Phlebiopsis gigantea stamme VRA 1835, VRA 1984 og FOC PG 410.3 er baseret på et begrænset antal repræsentative anvendelsesformål, hvilket dog ikke begrænser de anvendelsesformål, hvortil plantebeskyttelsesmidler, der indeholder Phlebiopsis gigantea stamme VRA 1835, VRA 1984 eller FOC PG 410.3, kan godkendes. Anvendelserne bør derfor ikke begrænses til anvendelse som fungicid.

                     (12)

                     Kommissionen mener endvidere, at Phlebiopsis gigantea stamme VRA 1835, VRA 1984 og FOC PG 410.3 er lavrisikoaktivstoffer i henhold til artikel 22 i forordning (EF) nr. 1107/2009. Phlebiopsis gigantea stamme VRA 1835, VRA 1984 og FOC PG 410.3 er ikke stoffer, der giver anledning til bekymring, og opfylder betingelserne i bilag II punkt 5 til forordning (EF) nr. 1107/2009. Ifølge den rapporterende medlemsstats og autoritetens vurdering, og idet der tages hensyn til de påtænkte anvendelsesformål, er Phlebiopsis gigantea stamme VRA 1835, VRA 1984 og FOC PG 410.3 mikroorganismer, som indebærer en lav risiko for mennesker og dyr og for miljøet. Der blev ikke identificeret bekymrende forhold, og Phlebiopsis gigantea er ikke kendt for at være forbundet med nogen form for humant eller animalsk patogen. Phlebiopsis gigantea er blevet anvendt som biologisk bekæmpelsesmiddel i mere end et årti uden at det har ført til skadelige indvirkninger på mennesker siden den tidligere peer review, og baseret på den påtænkte anvendelse (dvs. direkte påføring på nåletræernes stammer) anses den potentielle eksponering af mennesker og virkningerne på den naturligt forekommende jordkoncentration for ubetydelig. Derfor er der kun planlagt nogle dæmpende foranstaltninger for arbejdstagere, og overordnet set opfyldes godkendelseskriterierne og kvalifikation som lavrisiko for disse aktivstoffer.

                     (13)

                     Godkendelsen af Phlebiopsis gigantea stamme VRA 1835, VRA 1984 og FOC PG 410.3 som lavrisikostoffer bør derfor fornyes.

                     (14)

                     I overensstemmelse med artikel 20, stk. 3, i forordning (EF) nr. 1107/2009 sammenholdt med samme forordnings artikel 13, stk. 4, bør bilaget til gennemførelsesforordning (EU) nr. 540/2011 derfor ændres.

                     (15)

                     Godkendelsesperioden for Phlebiopsis gigantea stamme VRA 1835, VRA 1984 og FOC PG 410.3 blev ved Kommissionens gennemførelsesforordning (EU) 2020/421 (7) forlænget til den 30. april 2021 for at gøre det muligt at afslutte fornyelsesprocessen, inden godkendelsen af aktivstofferne udløber. Da der er truffet afgørelse om fornyelse af godkendelsen forud for den forlængede udløbsdato, bør nærværende forordning anvendes fra den 1. september 2020.

                     (16)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Fornyelse af godkendelsen af aktivstofferne
            Godkendelsen af aktivstofferne Phlebiopsis gigantea stamme VRA 1835, VRA 1984 og FOC PG 410.3, jf. bilag I, fornyes på de betingelser, der er fastsat i bilaget.

            Artikel 2
            Ændringer af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ikrafttrædelse og anvendelsesdato
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. september 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. juli 2020.

                  På Kommissionens vegne

               Ursula VON DER LEYEN

                  Formand

            (1)  EUT L 309 af 24.11.2009, s. 1.

            (2)  Kommissionens direktiv 2008/113/EF af 8. december 2008 om ændring af Rådets direktiv 91/414/EØF for at optage en række mikroorganismer som aktivstoffer (EUT L 330 af 9.12.2008, s. 6).

            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

            (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            (6)  EFSA Journal 17(10):5820, doi: 10.2903/j.efsa.2019.5820. Foreligger online: www.efsa.europa.eu.

            (7)  Kommissionens gennemførelsesforordning (EU) 2020/421 af 18. marts 2020 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne abamectin, Bacillus subtilis (Cohn 1872) stamme QST 713, Bacillus thuringiensis subsp. Aizawai stamme ABTS-1857 og GC-91, Bacillus thuringiensis subsp. Israeliensis (serotype H-14) stamme AM65-52, Bacillus thuringiensis subsp. Kurstaki stamme ABTS 351, PB 54, SA 11, SA12 og EG 2348, Beauveria bassiana stamme ATCC 74040 og GHA, clodinafop, clopyralid, Cydia pomonella Granulovirus (CpGV), cyprodinil, dichlorprop-P, fenpyroximate, fosetyl, Lecanicillium muscarium (tidligere »Verticillium lecanii«) stamme Ve6, mepanipyrim, Metarhizium anisopliae (var. anisopliae) stamme BIPESCO 5/F52, metconazol, metrafenon, Phlebiopsis gigantea stamme FOC PG 410.3, VRA 1835 og VRA 1984, pirimicarb, Pseudomonas chlororaphis stamme MA342, pyrimethanil, Pythium oligandrum M1, rimsulfuron, spinosad, Streptomyces K61 (tidligere »S. griseoviridis«), Trichoderma asperellum (tidligere »T. harzianum«) stamme ICC012, T25 og TV1, Trichoderma atroviride (tidligere »T. harzianum«) stamme IMI 206040 og T11, Trichoderma gamsii (tidligere »T. viride«) stamme ICC080, Trichoderma harzianum stamme T-22 og ITEM 908, triclopyr, trinexapac, triticonazol og ziram (EUT L 84 af 20.3.2020, s. 7).

            BILAG I

                        Almindeligt anvendt navn,
                        identifikations-nr.

                        IUPAC-navn

                        Renhed  (1)

                        Godkendelsesdato

                        Udløbsdato for godkendelsen

                        Særlige bestemmelser

                           Phlebiopsis gigantea stamme VRA 1835

                        Ikke relevant

                        Ingen relevante urenheder

                        1. september 2020

                        31. august 2035

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten om Phlebiopsis gigantea stamme VRA 1835, særlig tillæg I og II.
                        Medlemsstaterne er særligt opmærksomme på at beskytte brugerne og arbejdstagerne.
                        Producenterne sikrer nøje overholdelse af miljømæssige betingelser og kvalitetskontrolanalyser under fremstillingsprocessen, jf. arbejdsdokument SANCO/12116/2012 for så vidt angår grænserne for mikrobiologisk kontaminering  (2).

                           Phlebiopsis gigantea stamme VRA 1984

                        Ikke relevant

                        Ingen relevante urenheder

                        1. september 2020

                        31. august 2035

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten om Phlebiopsis gigantea stamme VRA 1984, særlig tillæg I og II.
                        Medlemsstaterne er særligt opmærksomme på at beskytte brugerne og arbejdstagerne.
                        Producenterne sikrer nøje overholdelse af miljømæssige betingelser og kvalitetskontrolanalyser under fremstillingsprocessen, jf. arbejdsdokument SANCO/12116/2012 for så vidt angår grænserne for mikrobiologisk kontaminering.

                           Phlebiopsis gigantea stamme FOC PG 410.3

                        Ikke relevant

                        Ingen relevante urenheder

                        1. september 2020

                        31. august 2035

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten om Phlebiopsis gigantea stamme FOC PG 410.3, særlig tillæg I og II.
                        Medlemsstaterne er særligt opmærksomme på at beskytte brugerne og arbejdstagerne.
                        Producenterne sikrer nøje overholdelse af miljømæssige betingelser og kvalitetskontrolanalyser under fremstillingsprocessen, jf. arbejdsdokument SANCO/12116/2012 for så vidt angår grænserne for mikrobiologisk kontaminering.

               (1)  Yderligere oplysninger om aktivstoffets identitet og specifikation fremgår af vurderingsrapporten.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            BILAG II
            I bilaget til Kommissionens gennemførelsesforordning (EU) nr. 540/2011 foretages følgende ændringer:

                        1)

                        I del A affattes nr. 201 om stammer af Phlebiopsis gigantea således:

                                    »201

                                       Phlebiopsis gigantea

                                    STAMME: VRA 1985
                                    Stammesamling: nr. DSM 16202
                                    STAMME: VRA 1986
                                    Stammesamling: nr. DSM 16203
                                    STAMME: FOC PG B20/5
                                    Stammesamling: nr. IMI 390096
                                    STAMME: FOC PG SP log 6
                                    Stammesamling: nr. IMI 390097
                                    STAMME: FOC PG SP log 5
                                    Stammesamling: nr. IMI 390098
                                    STAMME: FOC PG BU 3
                                    Stammesamling: nr. IMI 390099
                                    STAMME: FOC PG BU 4
                                    Stammesamling: nr. IMI 390100
                                    STAMME: FOC PG97/1062/116/1.1
                                    Stammesamling: nr. IMI 390102
                                    STAMME: FOC PG B22/SP1287/3.1
                                    Stammesamling: nr. IMI 390103
                                    STAMME: FOC PG SH 1
                                    Stammesamling: nr. IMI 390104
                                    STAMME: FOC PG B22/SP1190/3.2
                                    Stammesamling: nr. IMI 390105

                                    Ikke relevant

                                    Ingen relevante urenheder

                                    1. maj 2009

                                    30. april 2020

                                    DEL A — Må kun tillades anvendt som fungicid.
                                    DEL B — Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om Phlebiopsis gigantea (SANCO/1863/2008), særlig tillæg I og II, som færdigbehandlet i Den Stående Komité for Fødevarekæden og Dyresundhed. Anvendelsesbetingelserne skal omfatte risikobegrænsende foranstaltninger, hvis det er relevant.«

                        2)

                        I del D indsættes følgende nye numre:

                                    »21

                                       Phlebiopsis gigantea stamme VRA 1835

                                    Ikke relevant

                                    Ingen relevante urenheder

                                    1. september 2020

                                    31. august 2035

                                    Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten om Phlebiopsis gigantea stamme VRA 1835, særlig tillæg I og II.
                                    Medlemsstaterne er særligt opmærksomme på at beskytte brugerne og arbejdstagerne.
                                    Producenterne sikrer nøje overholdelse af miljømæssige betingelser og kvalitetskontrolanalyser under fremstillingsprocessen, jf. arbejdsdokument SANCO/12116/2012 for så vidt angår grænserne for mikrobiologisk kontaminering.

                                    22

                                       Phlebiopsis gigantea stamme VRA 1984

                                    Ikke relevant

                                    Ingen relevante urenheder

                                    1. september 2020

                                    31. august 2035

                                    Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten om Phlebiopsis gigantea stamme VRA 1984, særlig tillæg I og II.
                                    Medlemsstaterne er særligt opmærksomme på at beskytte brugerne og arbejdstagerne.
                                    Producenterne sikrer nøje overholdelse af miljømæssige betingelser og kvalitetskontrolanalyser under fremstillingsprocessen, jf. arbejdsdokument SANCO/12116/2012 for så vidt angår grænserne for mikrobiologisk kontaminering.

                                    23

                                       Phlebiopsis gigantea stamme FOC PG 410.3

                                    Ikke relevant

                                    Ingen relevante urenheder

                                    1. september 2020

                                    31. august 2035

                                    Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten om Phlebiopsis gigantea stamme FOC PG 410.3, særlig tillæg I og II.
                                    Medlemsstaterne er særligt opmærksomme på at beskytte brugerne og arbejdstagerne.
                                    Producenterne sikrer nøje overholdelse af miljømæssige betingelser og kvalitetskontrolanalyser under fremstillingsprocessen, jf. arbejdsdokument SANCO/12116/2012 for så vidt angår grænserne for mikrobiologisk kontaminering.«


title: Kommissionens gennemførelsesforordning (EU) 2021/81 af 27. januar 2021 om godkendelse af basisstoffet løgekstrakt (Allium cepa L.), jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst)

text:
                  28.1.2021

                  DA

                  Den Europæiske Unions Tidende

                  L 29/12

         KOMMISSIONENS GENNEMFØRELSESFORORDNING (EU) 2021/81
         af 27. januar 2021
         om godkendelse af basisstoffet løgekstrakt (Allium cepa L.), jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 23, stk. 5, sammenholdt med artikel 13, stk. 2, og
         ud fra følgende betragtninger:

                     (1)

                     Den 4. september 2018 modtog Kommissionen en ansøgning fra l'Institut de l'agriculture et de l'alimentation Biologique (ITAB) om at godkende løgekstrakt (Allium cepa L.) som basisstof. Ansøgningen var vedlagt de oplysninger, der kræves i henhold til artikel 23, stk. 3, andet afsnit, i forordning (EF) nr. 1107/2009.

                     (2)

                     Kommissionen anmodede Den Europæiske Fødevaresikkerhedsautoritet (»autoriteten«) om videnskabelig bistand. Autoriteten forelagde den 12. december 2019 en teknisk rapport om løgekstrakt (Allium cepa L.) for Kommissionen (2). Kommissionen forelagde vurderingsrapporten (3) og et udkast til nærværende forordning for Den Stående Komité for Planter, Dyr, Fødevarer og Foder den 18. maj 2020.

                     (3)

                     Af den dokumentation, ansøgeren har fremsendt, fremgår det, at løgekstrakt (Allium cepa L.) opfylder kriterierne for fødevarer, jf. artikel 2 i Europa-Parlamentets og Rådets forordning (EF) nr. 178/2002 (4). Desuden anvendes stoffet ikke primært til plantebeskyttelse, men kan anvendes til plantebeskyttelse i et produkt, der består af stoffet. Det bør derfor anses for at være et basisstof.

                     (4)

                     Efter undersøgelse af ansøgningen og alle de tilhørende dokumenter kan løgekstrakt (Allium cepa L.) forventes generelt at opfylde kravene i artikel 23 i forordning (EF) nr. 1107/2009, navnlig med hensyn til de anvendelsesformål, der er undersøgt og udførligt beskrevet i Kommissionens reviderede vurderingsrapport. Løgekstrakt (Allium cepa L.) bør derfor godkendes som basisstof.

                     (5)

                     Det er imidlertid nødvendigt at fastsætte visse betingelser for godkendelsen, i overensstemmelse med artikel 13, stk. 2, i forordning (EF) nr. 1107/2009, sammenholdt med samme forordnings artikel 6, og på grundlag af den foreliggende videnskabelige og tekniske viden.

                     (6)

                     I henhold til artikel 13, stk. 4, i forordning (EF) nr. 1107/2009 bør bilaget til Kommissionens gennemførelsesforordning (EU) nr. 540/2011 (5) ændres.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse af et basisstof
            Det i bilag I opførte stof løgekstrakt (Allium cepa L.) godkendes som basisstof på de betingelser, der er fastsat i samme bilag.

            Artikel 2
            Ændringer af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. januar 2021.

                  På Kommissionens vegne

               Ursula VON DER LEYEN

                  Formand

            (1)  EUT L 309 af 24.11.2009, s. 1.

            (2)  Den Europæiske Fødevaresikkerhedsautoritet (EFSA), 2019. Technical report on the outcome of the consultation with Member States and EFSA on the basic substance application for Allium cepa bulb extract for use in plant protection as a fungicide in potatoes, tomatoes and cucumbers. EFSA supporting publication 2019:EN-1767. doi:10.2903/sp.efsa.2019.EN-1767.

            (3)  Final Review report for the basic substance Allium cepa L. bulb extract finalised in the Standing Committee on Plants, Animals, Food and Feed at its meeting on 22 October 2020 in view of the approval of Allium cepa L. bulb extract as basic substance in accordance with Regulation (EC) No 1107/2009 (SANTE/10842/2020 Rev2).

            (4)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

            (5)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            BILAG I

                        Almindeligt anvendt navn, identifikations-nr.

                        IUPAC-navn

                        Renhed  (1)

                        Godkendelsesdato

                        Særlige bestemmelser

                        Løgekstrakt (Allium cepa L.)
                        CAS-nr.: Ikke tildelt
                        CIPAC-nr.: Ikke tildelt

                        Ikke relevant

                        Løgene, som anvendes til fremstilling af ekstrakterne, skal være af fødevarekvalitet, som lever op til WHO's monographs on selected medicinal plants (Volume 1, Geneva, 1999) on Bulbus Allii Cepae

                        17.2.2021

                        Løgekstrakt (Allium cepa L.) skal anvendes i overensstemmelse med de særlige betingelser, der fremgår af konklusionerne i den reviderede vurderingsrapport om løgekstrakt (Allium cepa L.) (SANTE/10842/2020 Rev2) og særlig tillæg I og II.

               (1)  Yderligere oplysninger om aktivstoffernes identitet, specifikation og anvendelsesmåde fremgår af den reviderede vurderingsrapport.

            BILAG II
            I del C i bilaget til gennemførelsesforordning (EU) nr. 540/2011 indsættes følgende:

                           Nummer

                           Almindeligt anvendt navn, identifikations-nr.

                           IUPAC-navn

                           Renhed (1)

                           Godkendelsesdato

                           Særlige bestemmelser

                           »23.

                           Løgekstrakt (Allium cepa L.)
                           CAS-nr.: Ikke tildelt
                           CIPAC-nr.: Ikke tildelt

                           Ikke relevant

                           Løgene, som anvendes til fremstilling af ekstrakterne, skal være af fødevarekvalitet, som lever op til WHO's monographs on selected medicinal plants (Volume 1, Geneva, 1999) on Bulbus Allii Cepae

                           17.2.2021

                           Løgekstrakt (Allium cepa L.) skal anvendes i overensstemmelse med de særlige betingelser, der fremgår af konklusionerne i den reviderede vurderingsrapport om løgekstrakt (Allium cepa L.) (SANTE/10842/2020 Rev2) og særlig tillæg I og II.«

               (1)  Yderligere oplysninger om basisstoffets identitet, specifikation og anvendelsesmåde fremgår af vurderingsrapporten.


title: Kommissionens gennemførelsesforordning (EU) 2021/485 af 22. marts 2021 om godkendelse som fodertilsætningsstoffer af æterisk ingefærolie fra Zingiber officinale Roscoe til alle dyrearter, ingefæroleoresin fra Zingiber officinale Roscoe til slagtekyllinger, æglæggende høner, slagtekalkuner, smågrise, slagtesvin, søer, malkekøer, fedekalve (mælkeerstatninger), slagtekvæg, får, geder, heste, kaniner, fisk og selskabsdyr og ingefærtinktur fra Zingiber officinale Roscoe til heste og hunde (EØS-relevant tekst)

text:
                  23.3.2021

                  DA

                  Den Europæiske Unions Tidende

                  L 100/3

         KOMMISSIONENS GENNEMFØRELSESFORORDNING (EU) 2021/485
         af 22. marts 2021
         om godkendelse som fodertilsætningsstoffer af æterisk ingefærolie fra Zingiber officinale Roscoe til alle dyrearter, ingefæroleoresin fra Zingiber officinale Roscoe til slagtekyllinger, æglæggende høner, slagtekalkuner, smågrise, slagtesvin, søer, malkekøer, fedekalve (mælkeerstatninger), slagtekvæg, får, geder, heste, kaniner, fisk og selskabsdyr og ingefærtinktur fra Zingiber officinale Roscoe til heste og hunde
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse. Forordningens artikel 10, stk. 2, indeholder bestemmelser om en ny vurdering af tilsætningsstofferne, der er godkendt i henhold til Rådet direktiv 70/524/EØF (2).

                     (2)

                     Æterisk ingefærolie, ingefæroleoresin og ingefærtinktur fra Zingiber officinale Roscoe blev i overensstemmelse med direktiv 70/524/EØF godkendt uden tidsbegrænsning som tilsætningsstof til foder til alle dyrearter. Disse tilsætningsstoffer blev derpå opført i registret over fodertilsætningsstoffer som eksisterende produkter, jf. artikel 10, stk. 1, litra b), i forordning (EF) nr. 1831/2003.

                     (3)

                     I henhold til artikel 10, stk. 2, i forordning (EF) nr. 1831/2003, sammenholdt med artikel 7 i samme forordning, er der indgivet en ansøgning om en ny vurdering af æterisk ingefærolie fra Zingiber officinale Roscoe til alle dyrearter, ingefæroleoresin fra Zingiber officinale Roscoe til slagtekyllinger, æglæggende høner, slagtekalkuner, smågrise, slagtesvin, søer, malkekøer, fedekalve (mælkeerstatninger), slagtekvæg, får, geder, heste, kaniner, fisk og selskabsdyr og ingefærtinktur fra Zingiber officinale Roscoe til heste og hunde.

                     (4)

                     Ansøgeren anmodede om, at æterisk ingefærolie, ingefæroleoresin og ingefærtinktur fra Zingiber officinale Roscoe også godkendes til anvendelse i drikkevand. I henhold til forordning (EF) nr. 1831/2003 kan »aromastoffer« imidlertid ikke godkendes til anvendelse i drikkevand. Anvendelsen af æterisk ingefærolie, ingefæroleoresin og ingefærtinktur fra Zingiber officinale Roscoe i drikkevand bør ikke tillades.

                     (5)

                     Ansøgeren anmodede om, at tilsætningsstoffet klassificeres i tilsætningsstofkategorien »sensoriske tilsætningsstoffer« og i den funktionelle gruppe »aromastoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                     (6)

                     Den Europæiske Fødevaresikkerhedsautoritet (»autoriteten«) konkluderede i sin udtalelse af 7. maj 2020 (3), at æterisk ingefærolie, ingefæroleoresin og ingefærtinktur fra Zingiber officinale Roscoe på de foreslåede anvendelsesbetingelser ikke har nogen skadelig virkning på dyrs sundhed, på forbrugernes sundhed eller på miljøet. Autoriteten konkluderede også, at æterisk ingefærolie, ingefæroleoresin og ingefærtinktur fra Zingiber officinale Roscoe bør betragtes som lokalirriterende for huden og øjnene og luftvejene samt som hudsensibiliserende. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet.

                     (7)

                     Autoriteten konkluderede, at da æterisk ingefærolie, ingefæroleoresin og ingefærtinktur fra Zingiber officinale Roscoe er anerkendt som aroma i fødevarer, og da deres funktion i foder i alt væsentligt er den samme som i fødevarer, er der ikke behov for yderligere dokumentation for virkningen. Autoriteten vurderer ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om metoderne til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.

                     (8)

                     Vurderingen af æterisk ingefærolie, ingefæroleoresin og ingefærtinktur fra Zingiber officinale Roscoe viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af disse stoffer bør derfor godkendes (som anført i bilaget til nærværende forordning).

                     (9)

                     Der bør fastsættes restriktioner og betingelser for at muliggøre bedre kontrol. Det anbefalede indhold bør angives på etiketten til tilsætningsstoffet. Hvis et sådant indhold overskrides, bør der angives visse oplysninger på etiketten til forblandinger.

                     (10)

                     Det forhold, at æterisk ingefærolie, ingefæroleoresin og ingefærtinktur fra Zingiber officinale Roscoe ikke må anvendes som aroma i drikkevand, udelukker ikke anvendelse heraf i foderblandinger, der gives via vand.

                     (11)

                     Da der ikke er sikkerhedshensyn, som kræver øjeblikkelig anvendelse af ændringerne af betingelserne for godkendelse af de pågældende stoffer, bør der indrømmes en overgangsperiode, således at interesserede parter kan forberede sig på at opfylde de nye krav, som godkendelsen medfører.

                     (12)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse
            De i bilaget opførte stoffer, der tilhører tilsætningsstofkategorien »sensoriske tilsætningsstoffer« og den funktionelle gruppe »aromastoffer«, tillades anvendt som fodertilsætningsstoffer på de betingelser, der er fastsat i bilaget.

            Artikel 2
            Anvendelse i drikkevand
            Det godkendte stof, der er anført i bilaget, må ikke anvendes i drikkevand.

            Artikel 3
            Overgangsforanstaltninger

               1.   De i bilaget opførte stoffer og forblandinger, der indeholder disse stoffer, og som er produceret og mærket før den 12. oktober 2021 i overensstemmelse med de regler, der finder anvendelse før den 12. april 2021, kan fortsat markedsføres og anvendes, indtil de eksisterende lagre er opbrugt.

               2.   Foderblandinger og fodermidler, der indeholder de i bilaget opførte stoffer, som er produceret og mærket før den 12. april 2022 i overensstemmelse med de regler, der finder anvendelse før den 12. april 2021, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.

               3   Foderblandinger og fodermidler, der indeholder de i bilaget opførte stoffer, som er produceret og mærket før den 12. april 2023 i overensstemmelse med de regler, der finder anvendelse før den 12. april 2021, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der ikke indgår i fødevareproduktion.

            Artikel 4
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. marts 2021.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

            (3)  EFSA Journal 2020;18(6):6147.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse og analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg aktivstof/kg fuldfoder med et vandindhold på 12 %

                           Kategori: Sensoriske tilsætningsstoffer

                           Funktionel gruppe: Aromastoffer

                        2b489-eo

                        —

                        Æterisk ingefærolie

                           Tilsætningsstoffets sammensætning

                        Æterisk olie udledt ved dampdestillation fra tørrede jordstængler af Zingiber officinale Roscoe.

                           Aktivstoffets karakteristika

                        Æterisk olie udledt ved dampdestillation fra de tørrede jordstængler af Zingiber officinale Roscoe som defineret af Europarådet  (1):

                                    —

                                    α-zingiberen: 29-40 %

                                    —

                                    β-sesquiphellandren: 8-14 %

                                    —

                                    ar-curcumen: 5-12 %

                                    —

                                    α-farnesen: 4-10 %

                                    —

                                    camphen: 2-10 %

                                    —

                                    β-bisabolen: 2-9 %

                              CAS-nummer: 8007-08-7
                        EINECS-nummer: 283-634-2
                        FEMA-nummer: 2522
                        CoE-nummer 489
                        Flydende form

                           Analysemetode
                            (2)

                        Til kvantificering af alpha-zingiberen, beta-sesquiphellandren og ar-curcumen i fodertilsætningsstoffet:

                                    —

                                    Gaskromatografi i kombination med massespektrometri (GC-MS) (full scan) ved anvendelse af retention time locking (RTL) (eller standardstoffer af de fytokemiske markører) med (eller uden) gaskromatografi i kombination med flammeioniseringsdetektion (GC-FID) på grundlag af standardmetoden ISO 11024.

                        Alle dyrearter

                        —

                        —

                        —

                                    1.

                                    Tilsætningsstoffet anvendes i foder som forblanding.

                                    2.

                                    I brugsvejledningen for anvendelsen af tilsætningsstoffet og forblandingerne angives oplagringsbetingelserne og stabilitet over for varmebehandling.

                                    3.

                                    Følgende angives på etiketten til tilsætningsstoffet og forblandingen:
                                    »Anbefalet maksimumsindhold af aktivstoffet pr. kg. fuldfoder med et vandindhold på 12 %:

                                                —

                                                fedekalve (mælkeerstatninger): 80 mg

                                                —

                                                Alle dyrearter eller -kategorier: 20 mg.«

                                    4.

                                    Funktionel gruppe, identifikationsnummer, navn på aktivstoffet og tilsat mængde skal angives på etiketten til forblandingen, hvis anvendelsesniveauet på etiketten til forblandingen ville medføre overskridelse af de i punkt 3 omhandlede niveauer.

                                    5.

                                    Blandingen af æterisk ingefærolie med andre godkendte tilsætningsstoffer fremstillet af Zingiber officinale Roscoe er ikke tilladt i foderstoffer.

                                    6.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding, kontakt med huden eller kontakt med øjnene. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og handsker.

                        12. april 2031

                        2b489-or

                        Ingefæroleoresin

                           Tilsætningsstoffets sammensætning

                        Ingefæroleoresin fremstillet ved dampdestillation og opløsningsekstraktion af tørrede jordstængler af Zingiber officinale Roscoe.

                           Aktivstoffets karakteristika

                        Ingefæroleoresin fremstillet ved dampdestillation og opløsningsekstraktion af tørrede jordstængler af Zingiber officinale Roscoe som defineret af Europarådet  (1):
                        Æterisk olie: 25-30 (w/w)
                        Gingeroler i alt: 0,5-8 % (w/w)

                                    —

                                    6-Gingerol

                                    —

                                    8-Gingerol

                                    —

                                    10-Gingerol

                              Shogaoler i alt: 3-6 % (w/w)

                                    —

                                    6 Shogaol

                                    —

                                    8-Shogaol

                              Luftfugtighed og flygtige stoffer: 25-30 (w/w)
                        CoE-nr.: 489
                        Flydende form

                           Analysemetode
                            (2)

                        Til kvantificering af fytokemiske markører: gingeroler i alt og shogaoler i alt i fodertilsætningsstoffet (ingefæroleoresin):

                                    —

                                    Højtryksvæskekromatografi (HPLC) med spektrofotometrisk (UV) detektion – ISO 13685

                                    —

                                    Slagtekyllinger

                                    —

                                    Æglæggende høner

                                    —

                                    Slagtekalkuner

                                    —

                                    Smågrise

                                    —

                                    Slagtesvin

                                    —

                                    Søer

                                    —

                                    Malkekøer

                                    —

                                    Fedekalve (mælkeerstatninger):

                                    —

                                    Slagtekvæg

                                    —

                                    Får og geder

                                    —

                                    Heste

                                    —

                                    Kaniner

                                    —

                                    Fisk

                                    —

                                    Kæledyr

                        —

                        —

                        —

                                    1.

                                    Tilsætningsstoffet anvendes i foder som forblanding.

                                    2.

                                    I brugsvejledningen for anvendelsen af tilsætningsstoffet og forblandingerne angives oplagringsbetingelserne og stabilitet over for varmebehandling.

                                    3.

                                    Følgende angives på etiketten til tilsætningsstoffet og forblandingen:
                                    »Anbefalet maksimumsindhold af aktivstoffet pr. kg. fuldfoder med et vandindhold på 12 % og mælkeerstatninger med et vandindhold på 5,5 %:

                                                —

                                                slagtekyllinger: 5 mg

                                                —

                                                æglæggende høner og kaniner: 7 mg

                                                —

                                                slagtekalkuner: 6 mg

                                                —

                                                smågrise: 8 mg

                                                —

                                                slagtesvin: 10 mg

                                                —

                                                søer: 13 mg

                                                —

                                                malkekøer: 12 mg

                                                —

                                                fedekalve (mælkeerstatninger): 21 mg

                                                —

                                                slagtekvæg: 19 mg

                                                —

                                                får, geder, heste og fisk: 20 mg

                                                —

                                                selskabsdyr: 1 mg.«

                                    4.

                                    Funktionel gruppe, identifikationsnummer, navn på aktivstoffet og tilsat mængde skal angives på etiketten til forblandingen, hvis anvendelsesniveauet på etiketten til forblandingen ville medføre overskridelse af de i punkt 3 omhandlede niveauer.

                                    5.

                                    Blandingen af æterisk ingefæroleoresin med andre godkendte tilsætningsstoffer fremstillet af Zingiber officinale Roscoe er ikke tilladt i foderstoffer.

                                    6.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding, kontakt med huden eller kontakt med øjnene. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og handsker.

                        12. april 2031

                        2b489-t

                        Ingefærtinktur

                           Tilsætningsstoffets sammensætning

                        Ingefærtinktur fremstillet ved ekstraktion af tørrede jordstængler af Zingiber officinale Roscoe ved anvendelse af en blanding af ethanol og vand

                           Aktivstoffets karakteristika

                        Ingefærtinktur er fremstillet ved ekstraktion af tørrede jordstængler af Zingiber officinale Roscoe ved anvendelse af en blanding af ethanol og vand som defineret af Europarådet  (1).
                        Opløsningsmiddel (vand/ethanol, 90/10): 97-98 % (w/w)
                        Tørstof: 2-3 % (w/w)
                        Gingeroler i alt: 0,14-0,11 % (w/w)

                                    —

                                    6-Gingerol

                                    —

                                    8-Gingerol

                                    —

                                    10-Gingerol

                              Shogaoler i alt: 0,043-0,031 % (w/w)

                                    —

                                    6 Shogaol

                                    —

                                    8-Shogaol

                           Analysemetode
                            (2)

                        Til kvantificering af fytokemiske markører: Gingeroler i alt og shogaoler i alt i fodertilsætningsstoffet (ingefærtinktur):

                                    —

                                    Højtryksvæskekromatografi (HPLC) med spektrofotometrisk (UV) detektion — ISO 13685

                                    —

                                    Heste

                                    —

                                    Hunde

                        —

                        —

                        —

                                    1.

                                    Tilsætningsstoffet anvendes i foder som forblanding.

                                    2.

                                    I brugsvejledningen for anvendelsen af tilsætningsstoffet og forblandingerne angives oplagringsbetingelserne og stabilitet over for varmebehandling.

                                    3.

                                    Følgende angives på etiketten til tilsætningsstoffet og forblandingen:
                                    »Anbefalet maksimumsindhold af aktivstoffet pr. kg. fuldfoder med et vandindhold på 12 %:

                                                —

                                                Heste 1,58 mL

                                                —

                                                Hunde 1,81 mL.«

                                    4.

                                    Funktionel gruppe, identifikationsnummer, navn på aktivstoffet og tilsat mængde skal angives på etiketten til forblandingen, hvis anvendelsesniveauet på etiketten til forblandingen ville medføre overskridelse af de i punkt 3 omhandlede niveauer.

                                    5.

                                    Blandingen af ingefærtinktur med andre godkendte tilsætningsstoffer fremstillet af Zingiber officinale Roscoe er ikke tilladt i foderstoffer.

                                    6.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved indånding, kontakt med huden eller kontakt med øjnene. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og handsker.

                        12. april 2031

               (1)  Natural sources of flavourings — rapport nr. 2 (2007)

               (2)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2021/505 af 23. marts 2021 om afvisning af godkendelse af 60 % phosphorsyre i silicabærer som fodertilsætningsstof tilhørende den funktionelle gruppe konserveringsmidler (EØS-relevant tekst)

text:
                  24.3.2021

                  DA

                  Den Europæiske Unions Tidende

                  L 102/1

         KOMMISSIONENS GENNEMFØRELSESFORORDNING (EU) 2021/505
         af 23. marts 2021
         om afvisning af godkendelse af 60 % phosphorsyre i silicabærer som fodertilsætningsstof tilhørende den funktionelle gruppe konserveringsmidler
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for at meddele eller ikke meddele sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

                     (2)

                     Orthophosphorsyre blev ved direktiv 70/524/EØF godkendt uden tidsbegrænsning som tilsætningsstof til foder til alle dyrearter. Tilsætningsstoffet blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

                     (3)

                     I henhold til artikel 10, stk. 2, i forordning (EF) nr. 1831/2003, sammenholdt med samme forordnings artikel 7, er der indgivet to ansøgninger om en ny vurdering af orthophosphorsyre til Kommissionen.

                     (4)

                     Den første af disse ansøgninger vedrørte et præparat af orthophosphorsyre (67 %-85,7 %) w/w (vandig opløsning). Præparatet blev ved Kommissionens gennemførelsesforordning (EU) nr. 1055/2013 (3) godkendt for en periode på 10 år som et fodertilsætningsstof til alle dyrearter.

                     (5)

                     Den anden ansøgning blev indgivet til en ny vurdering af 60 % phosphorsyre i silicabærer som fodertilsætningsstof til alle dyrearter. Ansøgeren anmodede om, at tilsætningsstoffet klassificeres i tilsætningsstofkategorien »teknologiske tilsætningsstoffer« og i den funktionelle gruppe »konserveringsmidler« Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                     (6)

                     Den Europæiske Fødevaresikkerhedsautoritet (»autoriteten«) konkluderede i sin udtalelse af 17. marts 2020 (4), at i betragtning af de begrænsede oplysninger i det oprindelige dossier og manglende svar fra ansøgeren på flere anmodninger fra autoriteten om yderligere oplysninger, første gang den 22. juli 2011 og sidst den 3. marts 2020, var autoriteten ikke i stand til at afgive en udtalelse om sikkerheden og effektiviteten af 60 % phosphorsyre i silicabærer som fodertilsætningsstof til alle dyrearter.

                     (7)

                     Den 8. maj 2020 anmodede Kommissionen endvidere ansøgeren om at give oplysninger om opfølgning på den pågældende ansøgning, men fik intet svar.

                     (8)

                     I henhold til artikel 5, stk. 1, i forordning (EF) nr. 1831/2003 skal ansøgeren på relevant og fyldestgørende vis, i overensstemmelse med gennemførelsesbestemmelserne (5) til forordning (EF) nr. 1831/2003, godtgøre, at tilsætningsstoffet opfylder de betingelser for godkendelse, der er fastsat i den pågældende forordning.

                     (9)

                     Da ansøgeren ikke fremlagde oplysninger og data, som gør det muligt for autoriteten at vurdere sikkerheden og effektiviteten af 60 % phosphorsyre i silicabærer, er det ikke blevet fastslået, at tilsætningsstoffet på de foreslåede anvendelsesbetingelser ikke har nogen skadelig virkning på dyrs eller forbrugernes sundhed eller på miljøet, og at det har mindst én af de egenskaber, der er nævnt i artikel 5, stk. 3, i forordning (EF) nr. 1831/2003.

                     (10)

                     Vurderingen af 60 % phosphorsyre i silicabærer viser, at betingelserne for godkendelse, jf. artikel 5 i forordning (EF) nr. 1831/2003, ikke er opfyldt. Godkendelsen af dette tilsætningsstof bør derfor ikke fornyes.

                     (11)

                     Derfor bør 60 % phosphorsyre i silicabærer, som et eksisterende produkt i den forstand, hvori udrykket er anvendt i artikel 10 i forordning (EF) nr. 1831/2003, samt som foder indeholdende stoffet, trækkes tilbage fra markedet. Dog bør der indrømmes en begrænset periode for tilbagetrækningen fra markedet af de eksisterende lagre af tilsætningsstoffet og dets forblandinger og foder indeholdende dem, således at de erhvervsdrivende kan opfylde tilbagetrækningsforpligtelsen på tilfredsstillende vis.

                     (12)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Afvisning af godkendelse
            Godkendelsen af 60 % phosphorsyre i silicabærer som fodertilsætningsstof, der tilhører tilsætningsstofkategorien »teknologiske tilsætningsstoffer« og til den funktionelle gruppe functional group »konserveringsmidler« afvises.

            Artikel 2
            Tilbagetrækning fra markedet

               1.   Eksisterende lagre af tilsætningsstoffet som omhandlet i artikel 1 og forblandinger, der indeholder tilsætningsstoffet, skal trækkes tilbage fra markedet senest den 13. oktober 2021.

               2.   Fodermidler og foderblandinger til dyr, som indgår i fødevareproduktion, og som er fremstillet med tilsætningsstoffet eller de forblandinger, der er nævnt i stk. 1, inden den 13. oktober 2021, skal trækkes tilbage fra markedet senest den 13. april 2022.

               3.   Fodermidler og foderblandinger til dyr, som indgår i fødevareproduktion, og som er fremstillet med tilsætningsstoffet eller de forblandinger, der er nævnt i stk. 1, inden den 13. oktober 2021, skal trækkes tilbage fra markedet senest den 13. april 2023.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. marts 2021.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

            (3)  Kommissionens gennemførelsesforordning (EU) nr. 1055/2013 af 25. oktober 2013 om godkendelse af et præparat af orthophosphorsyre som tilsætningsstof til foder til alle dyrearter (EUT L 288 af 30.10.2013, s. 57).

            (4)  EFSA Journal 2020;18(4):6064.

            (5)  Kommissionens forordning (EF) nr. 429/2008 af 25. april 2008 om gennemførelsesbestemmelser til Europa-Parlamentets og Rådets forordning (EF) nr. 1831/2003 for så vidt angår udarbejdelse og indgivelse af ansøgninger samt vurdering og godkendelse af fodertilsætningsstoffer (EUT L 133 af 22.5.2008, s. 1).


title: Kommissionens gennemførelsesforordning (EU) 2021/507 af 23. marts 2021 om fornyelse af godkendelsen af pyridoxinhydrochlorid (vitamin B6) som tilsætningsstof til foder til alle dyrearter og om ophævelse af gennemførelsesforordning (EU) nr. 515/2011 (EØS-relevant tekst)

text:
                  24.3.2021

                  DA

                  Den Europæiske Unions Tidende

                  L 102/8

         KOMMISSIONENS GENNEMFØRELSESFORORDNING (EU) 2021/507
         af 23. marts 2021
         om fornyelse af godkendelsen af pyridoxinhydrochlorid (vitamin B6) som tilsætningsstof til foder til alle dyrearter og om ophævelse af gennemførelsesforordning (EU) nr. 515/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for at meddele og forny en sådan godkendelse.

                     (2)

                     Pyridoxinhydrochlorid (vitamin B6) blev ved Kommissionens gennemførelsesforordning (EU) nr. 515/2011 (2) godkendt for en periode på 10 år som et tilsætningsstof til foder til alle dyrearter.

                     (3)

                     I overensstemmelse med artikel 14 i forordning (EF) nr. 1831/2003 blev der indgivet en ansøgning om fornyelse af godkendelsen af pyridoxinhydrochlorid som fodertilsætningsstof til alle dyrearter med en anmodning om, at tilsætningsstoffet klassificeres i tilsætningsstofkategorien »tilsætningsstoffer med ernæringsmæssige egenskaber«. Ansøgningen var vedlagt de oplysninger og dokumenter, der kræves i henhold til forordningens artikel 14, stk. 2.

                     (4)

                     Den Europæiske Fødevaresikkerhedsautoritet (»autoriteten«) konkluderede i sin udtalelse af 30. september 2020 (3), at ansøgeren har fremlagt dokumentation, der viser, at tilsætningsstoffet opfylder de eksisterende godkendelsesbetingelser. Autoriteten konkluderede, at pyridoxinhydrochlorid på de nuværende godkendte anvendelsesbetingelser ikke har skadelige virkninger på dyrs sundhed, forbrugersikkerheden eller miljøet. Den konkluderede også, at tilsætningsstoffet ikke er hud- eller øjenirriterende, og at det ikke er hudsensibiliserende, men at det kan give overfølsomhed over for sollys/UV-stråling, og at det i mangel af undersøgelser af indåndingstoksicitet ikke helt kan udelukkes, at stoffet kan have skadelige virkninger. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten konkluderede også, at det ikke er nødvendigt at vurdere tilsætningsstoffets effektivitet i forbindelse med fornyelsen af godkendelsen.

                     (5)

                     Vurderingen af pyridoxinhydrochlorid viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Godkendelsen af dette tilsætningsstof bør derfor fornyes.

                     (6)

                     Som følge af fornyelsen af godkendelsen af pyridoxinhydrochlorid som fodertilsætningsstof bør gennemførelsesforordning (EU) nr. 515/2011 ophæves.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelsen af det i bilaget opførte tilsætningsstof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »vitaminer, provitaminer og kemisk veldefinerede stoffer med tilsvarende virkning« for alle dyrearter, fornyes på de betingelser, der er fastsat i samme bilag.

            Artikel 2
            Gennemførelsesforordning (EU) nr. 515/2011 ophæves.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. marts 2021.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  Kommissionens gennemførelsesforordning (EU) nr. 515/2011 af 25. maj 2011 om godkendelse af vitamin B6 som tilsætningsstof til foder til alle dyrearter (EUT L 138 af 26.5.2011, s. 40).

            (3)  EFSA Journal 2020;18(11):6289.

            BILAG

                        Tilsætningsstoffets identifikationsnummer

                        Tilsætningsstof

                        Sammensætning, kemisk betegnelse, beskrivelse og analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg tilsætningsstof/kg fuldfoder med et vandindhold på 12 %

                           Kategori af tilsætningsstoffer med ernæringsmæssige egenskaber

                           Funktionel gruppe: vitaminer, provitaminer og kemisk veldefinerede stoffer med tilsvarende virkning

                        3a831

                        »Pyridoxinhydrochlorid« eller »vitamin B6«

                           Tilsætningsstoffets sammensætning

                        Pyridoxinhydrochlorid
                        C8H11NO3·HCl
                        Renhedskriterier: 98,5 % eller derover

                           Aktivstoffets karakteristika

                        Pyridoxinhydrochlorid

                        Alle dyrearter

                        —

                        —

                        —

                                    1.

                                    I brugsvejledningen for anvendelsen af tilsætningsstoffet og forblandingerne angives oplagringsbetingelserne og stabilitet over for varmebehandling og i vand.

                                    2.

                                    Pyridoxinhydrochlorid eller vitamin B6 kan også anvendes i drikkevand.

                                    3.

                                    Til brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at imødegå risici ved anvendelse. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn.

                        13. april 2031

                           Analysemetode
                            (1)

                        Til fastlæggelse af pyridoxinhydrochlorid (vitamin B6) i fodertilsætningsstoffet:

                                    —

                                    titrering med perchlorsyre (Ph. Eur. 10. udgave, monografi 0245)

                              Til fastlæggelse af pyridoxinhydrochlorid (vitamin B6) i forblandinger:

                                    —

                                    omvendt fase-højtryksvæskekromatografi under anvendelse af ultraviolet detektering (RP-HPLC-UV) - VDLUFA Bd.III, 13.9.1 metode

                              Til fastlæggelse af pyridoxinhydrochlorid (vitamin B6) i foderstoffer og drikkevand:

                                    —

                                    omvendt fase-højtryksvæskekromatografi kombineret med fluorescensdetektor (RP-HPLC-FLD) - baseret på EN14164:2008

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2021/508 af 23. marts 2021 om fornyelse af godkendelsen af et præparat af Saccharomyces cerevisiae MUCL 39885 som fodertilsætningsstof til fravænnede smågrise og om ophævelse af forordning (EU) nr. 170/2011 (indehaver af godkendelsen er Prosol S.p.A.) (EØS-relevant tekst)

text:
                  24.3.2021

                  DA

                  Den Europæiske Unions Tidende

                  L 102/11

         KOMMISSIONENS GENNEMFØRELSESFORORDNING (EU) 2021/508
         af 23. marts 2021
         om fornyelse af godkendelsen af et præparat af Saccharomyces cerevisiae MUCL 39885 som fodertilsætningsstof til fravænnede smågrise og om ophævelse af forordning (EU) nr. 170/2011 (indehaver af godkendelsen er Prosol S.p.A.)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for at meddele og forny en sådan godkendelse.

                     (2)

                     Præparatet af Saccharomyces cerevisiae MUCL 39885 blev ved Kommissionens forordning (EU) nr. 170/2011 (2) godkendt for en periode på 10 år som et fodertilsætningsstof til fravænnede smågrise.

                     (3)

                     I overensstemmelse med artikel 14, stk. 1, forordning (EF) nr. 1831/2003 indgav indehaveren af denne godkendelse en ansøgning om fornyelse af godkendelsen af præparatet af Saccharomyces cerevisiae MUCL 39885 som fodertilsætningsstof til fravænnede smågrise med anmodning om, at tilsætningsstoffet klassificeres i tilsætningsstofkategorien »zootekniske tilsætningsstoffer«. Ansøgningen var vedlagt de oplysninger og dokumenter, der kræves i henhold til forordningens artikel 14, stk. 2.

                     (4)

                     Den Europæiske Fødevaresikkerhedsautoritet (»autoriteten«) konkluderede i sin udtalelse af 30. september 2020 (3), at ansøgeren har fremlagt dokumentation, der viser, at tilsætningsstoffet opfylder de eksisterende godkendelsesbetingelser. Autoriteten konkluderede, at præparatet af Saccharomyces cerevisiae MUCL 39885 ikke har skadelige virkninger på dyrs sundhed, forbrugersikkerheden eller miljøet. Den konkluderede også, at tilsætningsstoffet betragtes som potentielt hud- og øjenirriterende samt som hudsensibiliserende og respiratorisk sensibiliserende stof. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten har også verificeret den rapport om metoderne til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af præparatet af Saccharomyces cerevisiae MUCL 39885 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Godkendelsen af dette tilsætningsstof bør derfor fornyes.

                     (6)

                     Som følge af fornyelsen af godkendelsen af præparatet af Saccharomyces cerevisiae MUCL 39885 som fodertilsætningsstof bør forordning (EU) nr. 170/2011 ophæves.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelsen af det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, fornyes på de betingelser, der er fastsat i bilaget.

            Artikel 2
            Forordning (EU) nr. 170/2011 ophæves.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. marts 2021.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  Kommissionens forordning (EU) nr. 170/2011 af 23. februar 2011 om godkendelse af Saccharomyces cerevisiae MUCL 39885 som tilsætningsstof til foder til smågrise (fravænnede) og om ændring af forordning (EF) nr. 1200/2005 (indehaver af godkendelsen er Prosol SpA) (EUT L 49 af 24.2.2011, s. 8).

            (3)  EFSA Journal 2020;18(11):6284.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse og analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        CFU/kg fuldfoder med et vandindhold på 12 %

                           Kategori: zootekniske tilsætningsstoffer. Funktionel gruppe: tarmflorastabilisatorer

                        4b1710

                        Prosol S.p.A.

                           Saccharomyces cerevisiae MUCL 39885

                           Tilsætningsstoffets sammensætning

                        Præparat af Saccharomyces cerevisiae MUCL 39885, der indeholder mindst 1 × 109 CFU/g

                        Fravænnede smågrise

                        —

                        3 × 109

                        —

                                    1.

                                    I brugsvejledningen for anvendelsen af tilsætningsstoffet og forblandingerne angives oplagringsbetingelserne og stabilitet over for varmebehandling.

                                    2.

                                    Til brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder hud- og øjenbeskyttelse samt åndedrætsværn.

                        13.4.2031

                           Aktivstoffets karakteristika

                        Levedygtige celler af Saccharomyces cerevisiae MUCL 39885

                           Analysemetode  (1)

                        Kvantitativ bestemmelse: tælling ved pladespredning under anvendelse af chloranphenicolglukosegærekstrakt agar (CGYE) (EN 15789)
                        Identifikation: PCR-metode (polymerasekædereaktion)

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2021/533 af 24. marts 2021 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  26.3.2021

                  DA

                  Den Europæiske Unions Tidende

                  L 106/58

         KOMMISSIONENS GENNEMFØRELSESFORORDNING (EU) 2021/533
         af 24. marts 2021
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. marts 2021.

                  På Kommissionens vegne

                  For formanden

               Wolfgang BURTSCHER

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (EUR/100 kg)

                                 Sikkerhed, jf. artikel 3
                                 (EUR/100 kg)

                                 Oprindelse (1)

                                 0207 14 10

                                 Udskårne udbenede stykker af høns af arten Gallus domesticus, frosne

                                 164,8
                                 146,2
                                 163,7

                                 48
                                 57
                                 48

                                 AR
                                 BR
                                 TH

                                 0207 27 10

                                 Udskårne udbenede stykker af kalkun, frosne

                                 284,2

                                 4

                                 BR

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).«